בסיעתא דשמיא

ליבי היקרה!

אני לא יודעת איך כותבים לך הזמנה, מאיפה מתחילים ואיך גומרים, אז תקראי בהבנה...

כבר שמעת עדכונים על הכלה הרגשנית שנהייתי אז קבלי הוכחות:

אני מתרגשת מאד מאד לכתוב לך הזמנה ומחכה לך מאד!

אני יודעת שאת לא מי יודע מה אוהבת הקדשות ארוכות אז אל דאגה- אין על זה מבחן וגם לא פרויקט, ואת יכולה עכשיו לסגור את הקובץ

אם כן המשכת אז הגיע הזמן להגיד לך את כל המחמאות (תמיד חיכית לזה😊)

ליבי את מדהימה! פשוט מדהים להיות חברה שלך, הנעימות, החיוך- גם אם זה באג מספר מאתיים, הסבלנות והאורך רוח שיש בך גם לאנשים קצת פחות נעימים או סתם עצבניים (וניסיתי. סליחה...) השנינות עם ההמון רגישות כלפי כל אחת, ובכלל הרגישות שלך וההתחשבות בכל אחת, המילה הנכונה שאת תמיד יודעת להגיד במקום המתאים ובעיקר- הלב זהב והמידות הטובות שיש בך שאת משתמשת בהם בהמון המון שכל.

כיף לדבר איתך, את מבינה מהר (גם כשלא מסבירים הכי ברור..) ונעים, פשוט נעים להיות לידך, גם אחרי שנתיים ברצף- עוד לא נמאס לי. כל כך לא נמאס לי שאני לא יודעת איך אני אסתדר בלעדייך בעבודה, בלעדייך, בלי השכל המבריק שלך, בלי הרעיונות שלך, בלי השיחות והקפה...

אני לא כזה יודעת לשפוך מחמאות אז רק תדעי שאני מעריכה אותך מאד, אוהבת אותך מאד ולמדתי ממך המון!

זה המקום לבקש סליחה ואחרי הרבה(!!!) ימים וגם קצת לילות יש על מה... סליחה שהתעצבנתי עלייך או לא עלייך בכל מקרה זה לא הגיע לך ולא הגיע לך לספוג עצבים, אני מצטערת על זה מאד, סליחה אם אמרתי פעם מילה שפגעה בך, לא שנראה שנפגעת אבל אני אמרתי אותה. וסליחה אם לא אמרתי פעם מילה שהייתי צריכה לומר ובכלל זה כל המחמאות שלא מספיק (בכלל!) פרגנתי לך, סליחה שזנחתי את הריאקט ואת הפרויקט בכלל וסליחה ששכחתי להכין לך קפה מדי פעם. אנא אמרי בפה מלא סלחתי.

אני מברכת אותך שתזכי לזיווג הגון, לחתן תלמיד חכם, ירא שמים ובעל מידות טובות -כמו שמגיע לך! שתזכו לבנות יחד בית נאמן בישראל, על אדני התורה והיראה, שתזכו לבנים ובני בנים עוסקים בתורה ובמצוות, מאירים את העולם במעשים טובים, שכל תפילותייך יתקבלו לרצון ושיתמלאו כל משאלות ליבך לטובה!

מחכה לך ולחיבוק שלך-

אסתי

אגב בלי שום קשר- מה קורה עם הברקוד?